Спецыфіка нацыянальных брэндаў у тым, што яны вельмі пераборлівыя, стэрэатыпныя і ўтрыраваныя. Гэта “нарыс” пра краіну ці рэгіён, а не падрабязны расповед. Таму “скандынаўскі дызайн” у свеце і ўспрымаецца як серыя стэрэатыпаў: суровы клімат, геаграфічная ізаляцыя, блізкасць да прыроды, дэмакратычныя і сацыяльныя ідэалы… У перакладзе на мову эстэтыкі, гэта мінімалізм і натуральныя матэрыялы. У выніку, скандынаўскі дызайн мае прывабныя для спажыўцоў характарыстыкі — просты, практычны, аскетычны, функцыянальны.